Temeljem članka 6. Zakona o poticanju zapošljavanja, ravnatelj Osnovneškole Ernestinovo, Ernestinovo, objavljuje

**N A T J E Č A J**

za primanje na stručno osposobljavanje za rad bez zasnivanja radnog odnosa

Na stručno osposobljavanje za rad bez zasnivanja radnog odnosa, na godinu dana, u suradnji sa Hrvatskim zavodom za zapošljavanje primit će se **jedna osoba** i to:

1. osoba koja je završila sveučilišni diplomski studij pravne, odnosno stručni studij upravne struke, koja će se osposobljavati za poslove **tajnika škole**.

**Uvjeti:**

* da nema radnog iskustva u struci za koju se obrazovala
* da se vodi u evidenciji nezaposlenih duže od 30 dana

Polaznik/ca se prima na stručno osposobljavanje bez zasnivanja radnog odnosa, nema status radnika, nije u radnom odnosu i ne prima plaću za svoj rad, osim naknade u iznosu od 1.600,00 kuna koju isplaćuje HZZ. HZZ im uplaćuje doprinose i druga davanja propisana Zakonom o poticanju zapošljavanja.

Prava i obveze polaznika/ce stručnog osposobljavanja za rad i Škole, uredit će se ugovorom o stručnom osposobljavanju za rad nakon što HZZ pozitivno ocijeni zahtjev Osnovne škole Ernestinovo.

Prijavi je potrebno priložiti:

* životopis
* radnu knjižicu-preslik
* dokaz o državljanstvu-domovnica-preslik
* osobna iskaznica-preslik
* dokaz o završenom studiju-preslik
* uvjerenje da se ne vodi kazneni postupak
* preslik evidencijskog lista nezaposlenih osoba.

Rok za podnošenje prijava je osam dana od dana objave na mrežnim stranicama i oglasnoj ploči Hrvatskog zavoda za zapošljavanje, mrežnoj stranici i oglasnoj ploči Osnovne škole Ernestinovo.

Prijave s potrebnom dokumentacijom dostaviti na adresu:

Osnovna škola Ernestinovo, Školska 1, 31215 Ernestinovo s naznakom „prijava za stručno osposobljavanje“.

Nepotpune i nepravodobne prijave neće biti razmatrane.

**Ravnatelj:**

Damir Škrlec,prof.